

ORIENTACIONS PER A LA MILLORA DE L’EXPRESSIÓ ESCRITA

**Educació secundària obligatòria**

Resum del document oficial

# El procés de l’expressió escrita

Per aconseguir una millora en l’expressió escrita cal practicar de forma habitual l’escriptura.

El procés d’expressió escrita presenta moments ben definits: un primer moment de **planificació**, després un moment de **producció** i finalment la **revisió** del text. Tot i això, durant la realització del text es pot revisar i reescriure, és a dir, que si bé es poden diferenciar aquests tres moments, també es poden treballar alhora.

**Procés de l’expressió escrita**

**Planificació**

**Producció**

**Revisió**

generació d’idees

organització d’idees

redacció del text

lectura del text

redacció definitiva

-


## La planificació del text

La situació comunicativa determina l’escrit. Al començament, doncs, cal plantejar-se quin és l’objectiu de l’expressió escrita i a qui s’adreça. Això proporciona la pista de la tipologia de text que utilitzarem, així com el registre lingüístic adient. En aquest estadi previ de l’escriptura resulta fonamental la **generació d’idees i la seva organització**. Es pot fer tenint en compte grups i subgrups, cosa que permet ajuntar per afinitats conceptuals i jerarquitzar per importància.

## La producció del text

Un cop realitzada la planificació comença la producció de l’esborrany o primera redacció del text. Per tal d’aconseguir un escrit ben fet, parlem de l’assoliment d’unes qualitats en el text. De manera gràfica, podem resumir-les en quatre grans nuclis conceptuals: **adequació**, **coherència**, **cohesió** i **correcció lingüística**.

***Qualitats del text***



coherència

adequació

**Qualitats**

**del text**

cohesió

correcció lingüística

**Adequació**



L’adequació es relaciona amb l’ajust del nivell de llengua pensant en el destinatari del text. Implica l’ús correcte d’un registre lingüístic. Per exemple: segons el lloc i la persona a qui va dirigit, el text pot adoptar un to més formal o bé, contràriament, més col·loquial.

**Coherència**

Un text serà coherent quan segueixi una estructura adequada. Per exemple: començar-lo amb una introducció, seguida d’un desenvolupament i acabar- lo amb una conclusió. Tot l’anterior tenint en compte la distribució per paràgrafs.

#### Cohesió



La cohesió comporta la unió entre les idees que exposa el text i, per tant, n'implica el lligam, amb connectors, i les relacions anafòriques -que quedi clar de qui s’està parlant en cada moment sense necessitat de repetir paraules- és a dir, usant sinònims, pronoms, girs, etc. També implica el manteniment del temps i la persona verbal d’una manera lògica al llarg de tot el text. La puntuació posa de manifest el valor expressiu del text. Es regeix per unes normes, per exemple, posar un punt i a part quan es canvia d’idea, usar comes en les enumeracions, etc.

La taula següent mostra els connectors més importants, que agrupem en tres grups: els marcadors d’ordre, de continuïtat i d’èmfasi; els introductors temàtics, explicatius i de síntesi, i els relacionants contrastius i consecutius.

|  |  |
| --- | --- |
| **Connectors textuals** | |
| 1. **Marcadors d’ordre** per distribuir les idees | *en primer lloc, primerament, per començar, d’entrada… en segon lloc, a continuació, després…*  *en darrer lloc, per acabar, finalment, per últim… d’una banda … de l’altra, per un costat … per un altre* |
| 2. **Marcadors de continuïtat** per fer progressar la informació | *i, a continuació, a més, doncs bé, així, llavors /aleshores…* |
| 3. **Marcadors d’èmfasi** per intensificar les idees introduint un nou element | *sens dubte, en efecte, certament, per descomptat, i encara més, a més (a més), ni més ni menys…* |
| 4. **Introductors temàtics** per encetar aspectes nous | *pel que fa a, amb relació a, respecte a…* |
| 5. **Introductors explicatius** per especificar, ampliar, equiparar, exemplificar*…* | Especificació: *en concret, especialment, de fet, en realitat…* Equiparació: *de manera semblant, igualment, així mateix…* Equivalència: *és a dir, o sigui, això és, (dit) en altres paraules…* Correcció: *més ben dit, (o) millor, vull dir…*  Exemplificació: *per exemple, a tall d’exemple, posem per cas, així (per exemple)…* |
| 6. **Introductors de síntesi** per resumir o con- cloure | *en resum, en síntesi, en conclusió, comptat i debatut, en poques paraules, en definitiva, per concloure…* |
| 7. **Relacionants contrastius** per expressar oposició, restricció, contraposició*…* | Adversatius: *però, tanmateix, en canvi, en cas contrari, ara (bé)…*  Restrictius: *si més no, almenys…*  Concessius: *no obstant això, malgrat tot, de tota manera, amb tot, tot i que, en tot cas, així i tot, sigui com sigui…*  Contrapositius: *en realitat, de fet, ben mirat, ans al contrari…* |
| 8. **Relacionants consecutius** per indicar conseqüència | *per tant, en conseqüència, així doncs, aleshores…* |

**Correcció lingüística**



La correcció lingüística suposa el respecte per les regles morfosintàctiques, lèxiques i ortogràfiques.

En la **morfosintaxi** destaca l’escriptura amb frases ben ordenades i amb sentit, així com l’ús correcte de les concordances i el de les preposicions i els pronoms. Igualment, hi ha d’haver absència d’interferències amb altres llengües.

El **lèxic** s’ha d’adequar al tema i mostrar-se variat i correcte.

Cal fer especial esment a l’aplicació de les **normes ortogràfiques**. En aquest sentit, cal tenir cura de revisar l’ús dels accents, atès el gran nombre d’errades que se solen cometre (obert/tancat; agut, pla i esdrúixol; accent diacrític, dièresi), així com l’ús correcte del consonantisme (b/v, s/ss/c/ç, g/j, tx/ig, b/p, t/d, c/g).

## La revisió textual

Un cop s’ha planificat el text i s’ha produït, s’entra en la darrera fase: la revisió textual.

L’escriptor/a expert fa la revisió del text posteriorment a la redacció, però molt sovint, ja comença a fer modificacions durant el redactat. L’alumnat ha de dedicar un temps de revisió global abans de la presentació final de l’escrit.

## La presentació

La correcció de l’expressió escrita s’estén als aspectes de presentació formal. En el cas del manuscrit, cal atendre la **claredat de la cal·ligrafia**. Pel que fa a la presentació en suport paper, l’escrit ha de tenir un mínim de netedat, marges i separació entre línies. Igualment la lletra s’ha de poder llegir sense esforç.

**Què cal tenir en compte en presentar un text**

**Presentació**

|  |
| --- |
| **En paper** |
|  |
| * netedat * marges * separació entre línies * lletra llegible |

|  |
| --- |
| **Digital** |
|  |
| * format: estils, tipologies de lletres… * inserció de taules, imatges… * finalitat: impressió o pantalla. |

**Contingut**

* revisió ortogràfica i gramatical
* tornar a escriure el text modificat o millorat
* corrector ortogràfic i gramatical
* diccionaris
* reescriure sobre l’original

# 2 Criteris d’avaluació de l’expressió escrita de les proves externes de competències bàsiques

|  |  |  |
| --- | --- | --- |
| **1. COMPETÈNCIA DISCURSIVA** | | |
| **1.1. Adequació (A)** | **Punts** | |
| El text aconsegueix l’objectiu comunicatiu i té tota la informació que es demana. El registre lingüístic i el tipus de text són adequats. | 4 |  |
| Situació intermèdia. | 3 |  |
| El text no aconsegueix del tot l’objectiu comunicatiu (hi manca informació demanada). El registre i el tipus de text no són gaire adequats. Tot i la confusió, el lector pot entendre l’objectiu comunicatiu, el registre i el tipus de text. | 2 |  |
| Situació intermèdia. | 1 |  |
| El text no aconsegueix l’objectiu comunicatiu o bé el registre i el tipus de text no són adequats. El text no té la informació que es demana. | 0 |  |
| **1.2. Coherència (R)** | | |
| El text està ben organitzat. L’explicació de les idees és clara. No repeteix ni inclou informació irrellevant. | 4 |  |
| Situació intermèdia. | 3 |  |
| El text no està ben organitzat. Es percep alguna confusió. L’explicació és una mica confusa, tot i que se’n pot seguir el desenvolupament. Hi ha alguna repetició innecessària i inclou informació irrellevant. | 2 |  |
| Situació intermèdia. | 1 |  |
| El text presenta greus errades d’organització. Les idees costen de seguir. Hi ha presència de repeticions i inclou informació irrellevant que fa perdre el fil de l’escrit. | 0 |  |
| **1.3. Cohesió (S)** | | |
| Enllaça bé les idees (connectors, recursos anafòrics...). La puntuació és correcta. | 4 |  |
| Situació intermèdia. | 3 |  |
| Els errors de puntuació dificulten la comprensió d’algunes parts del text. La manca de connectors o la repetició de connectors fan la lectura bastant incomprensible. | 2 |  |
| Situació intermèdia | 1 |  |
| Abunden els connectors no adequats. L’absència de puntuació o els abundants errors de puntuació dificulta greument la comprensió del text. | 0 |  |
| **2. CORRECCIÓ LINGÜÍSTICA** | | |
| **2.1. Lèxic (L)** | | |
| Vocabulari adequat al tema, variat i correcte. | 4 |  |
| Situació intermèdia. | 3 |  |
| El vocabulari és poc precís i hi ha fins a 4 errades. | 2 |  |
| Situació intermèdia. | 1 |  |
| El vocabulari és molt pobre i hi ha més de 6 errades. | 0 |  |
| **2.2. Ortografia (O)** | | |
| No hi ha cap errada o només n’hi ha una. | 4 |  |
| Situació intermèdia. | 3 |  |
| Hi ha un màxim de 5 errades. | 2 |  |
| Situació intermèdia. | 1 |  |
| El text té més de 10 errades. | 0 |  |
| **2.3. Estructures morfosintàctiques (M)** | | |
| Frases ordenades i amb sentit complet. Concordances correctes. Ús correcte de preposicions i pronoms. Absència d’interferències amb altres llengües. | 4 |  |
| Situació intermèdia. | 3 |  |
| Hi ha fins a 4 errades. | 2 |  |
| Situació intermèdia. | 1 |  |
| Hi ha més de 6 errades. | 0 |  |
| **3. PRESENTACIÓ (P)** | | |
| La presentació i la grafia són satisfactòries: l’escrit té un mínim de netedat, marges i separació entre línies. La lletra és llegible sense esforç. | 1 |  |
| L’escrit té una presentació descuidada i una grafia difícil de llegir. | 0 |  |
| **PUNTUACIÓ TOTAL** (Màxim 25) |  |  |

#### Revisió de la redacció

Abans de lliurar la prova de competències, cal tenir en compte els aspectes següents:

#### Adequació

* + - 1. El registre utilitzat, és apropiat al tema i a la situació comunicativa?
      2. Hi ha algun mot o construcció que no s’adeqüi al registre utilitzat?

#### Coherència

* + - 1. S’ha fet una selecció adequada de la informació?
      2. Hi ha alguna idea repetida?
      3. S’han organitzat convenientment les idees?
      4. L’estructura és adequada al tema i al propòsit del text?
      5. El text es comprèn amb facilitat?

#### Cohesió

* + - 1. Les frases són excessivament llargues o massa curtes?
      2. Les frases s’entenen bé o són confuses?
      3. Hi ha errors de concordança?
      4. Els temps verbals estan ben utilitzats?
      5. S’ha fet un bon ús dels sinònims?
      6. S’ha fet un bon ús dels pronoms?
      7. Els connectors entre frases són adequats i variats?
      8. Són clares les relacions temporals, espacials, de causa-efecte, etc., entre les diferents parts del text?
      9. Hi ha un ús abusiu de la conjunció i?
      10. S’empren correctament els signes de puntuació?: coma, punt, punt i coma, parèntesi ...

#### Correcció lingüística

Cal revisar:

* + - 1. L’ortografia: l’accentuació (accent obert/tancat; accent agut, pla i esdrúixol; accent diacrític, dièresi); el vocalisme: a/e, o/u...; el consonantisme: b/v; s/ss/c/ç; j/g; tx/ig; b/p, t/d, c/g...
      2. La morfosintaxi: masculins i femenins; plurals, temps i terminacions verbals, concordances; preposicions, pronoms...
      3. El lèxic: vocabulari adequat, precís i variat

#### Presentació

a. Hi ha títol?

b. Si s’ha escrit a mà, hi ha bona cal·ligrafia i les línies són rectes?

c. S’han destacat els paràgrafs?

d. Els marges són suficients?

e. Hi ha molts esborraments o ratllades?

# Annex I: el resum, l’exposició i l’argumentació

Aquest annex ofereix estratègies per elaborar resums, textos expositius i argumentatius de 3r i 4t cursos d’acord amb els continguts i els criteris d’avaluació de l’ESO.

#### Estratègies per resumir textos

* 1. Primera lectura global: captar el significat global del text; captar l’estructura bàsica: narració, descripció, diàleg, exposició, argumentació...
  2. Anàlisi: determinar el tema del text. Localitzar les idees principals i les idees secundàries, i subratllar les paraules clau de cada idea principal. Captar les relacions lògiques de les idees que es presenten: de causa, conseqüència, finalitat, oposició...
  3. Síntesi: redactar títols per a cada una de les parts del text¸ redactar frases breus per a cada idea principal o rellevant; relacionar les diferents idees i ordenar-les jeràrquicament. Esquematitzar el contingut i reproduir l’organització del text.
  4. Elaboració del resum: articular les frases reduïdes de manera coherent, amb la puntuació adequada i mantenint l’estructura inicial del text.. Evitar que el resum es converteixi en la còpia de frases del text original. Respectar el contingut del text i ser clar i precís (p. ex.: evitar el resum de descripcions i altres passatges poc importants per l’argument).
  5. Revisió i redacció final. Llegir el resum elaborat i, si convé, introduir les correccions que calguin.

#### Estratègies per elaborar textos expositius

En tant que l’exposició consisteix a explicar i desenvolupar un tema amb la finalitat que el lector l’entengui, haurà de ser objectiva i informativa.

L’exposició escrita es pot començar de dues maneres: abordant directament el tema i destacant la seva actualitat o interès; o començant amb una introducció que expliqui els antecedents o les diferents opinions que existeixen sobre el tema.

Després ve la part central de l’exposició, és a dir, les idees principals sobre el tema. Les idees s’han d’expressar de manera organitzada i clara.

Finalment, l’exposició pot acabar-se de dues maneres: amb les conclusions a què s’arriba; o sense conclusions i destacant el més rellevant.

#### Estratègies per elaborar textos argumentatius

Si l’objectiu no és solament exposar un tema, sinó que també hem de defensar una teoria o una opinió, ho haurem de fer per mitjà d’un conjunt de raonaments o arguments a favor o en contra. En aquest sentit, el discurs serà més subjectiu. Les opinions han de ser exposades amb ordre, claredat i senzillesa.

Es poden distingir tres parts en els textos argumentatius:

* 1. Introducció: s’exposa la tesi o opinió que es pretén defensar o combatre.
  2. Raonaments: s’exposen els fets i els arguments o contraarguments que es pretén defensar o combatre.

Aquesta segona part es pot estructurar de dues maneres: 1) exposant els arguments a favor o en contra i defensant-los amb exemples; 2) o bé exposant únicament els arguments que justifiquen la tesi o opinió que es defensa.

* 1. Conclusió: és un resum breu dels arguments anteriors que confirma la tesi o opinió inicial.

Cal tenir en present que sovint llegim o escrivim textos que combinen l’exposició i l’argumentació, atès que a vegades l’objectiu del text no és simplement exposar el tema, sinó defensar o refusar una opinió.

# Annex II: les faltes de correcció lingüística més freqüents

|  |  |  |  |
| --- | --- | --- | --- |
| **núm.** | **norma** | **explicació** | **exemples** |
| 1 | Majúscules i minúscules | Van en majúscules els noms propis i en minúscules els que no ho són | un noi *català* que viu a *Catalunya*  les costes *mediterrànies*, el mar *Mediterrani*, la matèria *Anglès*, l’idioma *anglès*... |
| 2 | Noms i adjectius que acaben en vocal neutra: | Cal escriure: masculins amb ***–e*** femenins amb ***–a***  plurals en ***­es*** | formatg**e** tendr**e**, un altr**e** cotx**e** negr**e** sorr**a** blanc**a**, una altr**a** biciclet**a** negr**a**  un**es** altr**es** cas**es** negr**es** i blanqu**es** |
| 3 | La vocal neutra en la  conjugació dels verbs | En posició final s’escriu ***a****:* cant**a**, arribav**a**, sorti**a**...  En la penúltima posició és ***e***: cant**e**n, cantav**e**s, cantàv**e**m, anàv**e**u... |  |
| 4 | Normes de l’accent | S’accentuen:  els mots aguts, quan **acaben** en *a, e, i, o, u, as, es, is, os, us, en, in* els mots plans quan **no acaben** en *a, e, i, o, u, as, es, is, os, us, en, in + diftong*  tots els mots esdrúixols | Ferran, entén, Berlín, Ramon, algun... èxit, examen, exàmens, químic, tècnic, cantàveu...  tècnica, química, Eulàlia, diferència, túnica... |
| 5 | Tipus d’accent | sobre la a, l’accent sempre és obert: **à**  sobre la i i la u, sempre tancat: **í, ú**  sobre la e i la o, pot ser obert o tancat, depenent de cada cas: **é, è, ó, ò**  Algunes pistes sobre els accents sufix **–ós**, amb accent tancat sufix **–ès**, amb accent obert  esdrúixoles: gairebé sempre amb accent obert  Vigila els accents de les paraules més freqüents | calorós, tenebrós, verdós... aragonès, anglès, francès, japonès... tècnica, fèrria, tònica, còmoda...  (excepte església, tómbola, pólvora...)  però, això, sinó, perquè, també... |
| 6 | Accent diacrític | |  |  |  |  |  | | --- | --- | --- | --- | --- | | bé/be | déu/deu | és/es | mà/ma | més/mes | | món/mon | pèl/pel | què/que | sé/se | sí/si | | sòl/sol | són/son | té/te | ús/us | vós/vos | | és alt  es pentina, són molts  tinc son  té set  vol un te; fa més fred  el mes de gener... |
| 7 | *què* amb accent | *què* interrogatiu (ja sigui d’una interrogació directa o indirecta)  *què* relatiu, quan va precedit de preposició. En aquest cas es pot substituir per *el qual, la qual, els quals, les quals* | (interrogació directa) *què* dius? (interrogació indirecta) no sé *què* dius  (relatiu amb prep.) les eines amb *què* (o amb *les*  *quals*) treballa |
| 8 | Apòstrof   1. de l’article 2. de la preposició *de* 3. dels pronoms febles | L’article femení *la* **no s’apostrofa** quan el nom comença per *i* o *u*  àtones (o *hi, hu*). Fixa‐t’hi: no accent = no apòstrof  S’apostrofa sempre  L’apòstrof va tan a la dreta com es pugui | mots masculins: *l’*indi, *l’*únic, *l’*huracà  mots femenins: *l’*illa, *la* illeta, *l’*única, *la* unió,  *l’*Íngrid, *la* Isabel...  *d’*ell, *d*’una noia, *d’*esperar, *d’*allà *me’n* pensaré un, *me n*’he deixat un |
| 9 | Contracció | Es contrauen les preposicions *a, de* i *per* amb els articles *el* i *els*. I així en surten les combinacions: *al, als, del, dels, pel, pels*.  observa també *per al* (*per a + el*) i *per als* (*per a + els*)  No es fa la contracció quan l’article s’ha d’apostrofar | És *al* camp. Ve *del* bosc. Va *pel* camí. És *per al* Carles  És *a l*’hort. Ve *de l*’estadi. Va *per l*’aire. És *per a l*’Albert |
| 10 | Estalvi de la dièresi | No porten dièresi els temps d’infinitiu, gerundi, futur i condicional | *produir, produint, produiré, produiria*  En canvi, observa que sí que en porten altres temps: *produït* (participi), *produïa* (imperfet),  *produïm* (present)... |
| 11 | Ortografia de les *esses* | En el cas de s sorda les paraules de la mateixa família mantenen una cohesió ortogràfica (o bé ***c/ç*** o bé ***s/ss***) | *braç, bracet, abraçar, braçalet, braços... tros, trosset, destrossar, trossejar...* |
| 12 | Ela geminada (*l·l*) | Mots començats per col‐, il‐...  L’alternança ll/l·l en paraules de la mateixa família | *col·legi, col·lecció, col·lateral, col·laborar... il·legal, il·lícit, il·legible...*  *metàl·lic (metall), il·luminar (llum), pel·lícula (pell) novel·la (novell), pàl·lid (palla), capil·lar*  *(cabell)...* |
| 13 | *q* davant del diftong ua | Davant del diftong ua s’escriu ***q*** i no *c* | *qua*dern*, qua*lita*t,* a*qua*ri*,* pas*qua, qua*tre*, qua*si*, qua*n*, qua*lificar*,* en*qua*drar*...*  *cua* no és un diftong, sinó un hiat |
| 14 | CD sense preposició | El CD no ha de portar preposició, encara que sigui una persona o altre ésser animat. En castellà, en aquest cas, s’hi posa la preposició *a*. | Acompanyo *el meu germà.* Passejaré *el gos.*  Convidaré *la Laura.* Miraré *el monstre.* Maten *els mosquits* |
| 15 | CI amb la preposició *a* (o  *per a*) | El CI, en canvi, ha de portar preposició *a* o bé *per a* (que de vegades es contreuen amb l’article).  Malgrat que la llengua oral elideixi *a*, cal escriure *per a* davant dels CI | Portaré els llibres *al meu germà.* Deixaré pastís  *per al Joan* i *per a la Míriam*. Miro els ulls *al monstre* |
| 16 | *hi ha / hi ha / n’hi ha* | *hi ha* equival a *hay* (cast.) i és invariable  *hi han* sempre porta el participi al darrere  *n’hi ha* inclou un CD indeterminat que no s’esmenta Convé no deixar‐se el pronom hi (\**havia* un motiu) | *hi ha* arbres  *hi han arribat* aviat  *n’hi ha* = hi ha arbres  *hi havia* un motiu |
| 17 | la perífrasi d’obligació | *haver de*  Són incorrectes construccions com *\*hi ha que... \*tinc que..* | *Hem d’estudiar, cal estudiar, és necessari estudiar...* |
| 18 | Pronoms febles | Cal vigilar l’ús dels pronoms*.* |  |
|  |  | *\*Lis i \*s’ho* són calcs del castellà i són incorrectes | *~~lis~~ els* diré que sí  *~~s’ho~~ li ho /els ho* diré després |
| 19 | *perquè / per què* | *per què* és una interrogació (directa o indirecta)  *perquè* és una conjunció causal o final | *Per què* ho dius? No sé *per què* ho dius  ho dic *perquè* vull, i *perquè* ho sàpigues |
| 20 | *sinó / si no* | En la combinació *si no* hi ha un adverbi de negació (*no*)  La forma *sinó* és adversativa (igual que *però*) | *si no* véns... (*si* véns, en canvi,...)  no és blau, *sinó* vermell |
| 21 | el que/el qual | Quan *el que* (i *la que, els que, les que*) pot ser substituït per *el qual* (i *la qual, els quals, les quals*) és que és usat incorrectament i cal substituir‐lo | formes correctes:  *el que* dius m’agrada,  prefereixo *el que* hi ha a l’aparador Vigila la forma incorrecta:  la taula en *~~la que~~ la qual o en què* escric |
| 22 | caiguda de preposició davant de la conjunció *que* | quan, després d’una preposició *a, amb, de, en*, comença una oració introduïda amb la conjunció *que*, la preposició ha de desaparèixer | s’ha acostumat *~~a~~ que* el desperti estic segura *~~de~~ que* plourà insisteix *~~en~~ que* vinguis  n’hi ha prou ~~amb~~ que m’escoltis |
| 23 | Para atenció a algunes  *confusions* | *em / hem: em* és un pronom / *hem* és el verb haver  *alhora / a l’hora: alhora* és un adverbi / *a l’hora* és un sintagma preposicional  *aleshores / a les hores: aleshores* és un adverbi / *a les hores* és un  sintagma preposicional  *gairebé /gaire bé: gairebé = quasi / gaire bé (≠ gaire malament) quan / quant: quan* fa referència a temps / *quant* a quantitat *tan / tant: tan* va davant d’un adjectiu o d’un adverbi  *tant* (equivalent al cast. tanto) acompanya un verb o va davant d’un nom | *em* pentino / *hem pentinat* els nens  reia i plorava *alhora* /vindrà *a l’hora* de sopar  *aleshores* va callar / *a les hores* de sopar...  *gairebé* no m’hi fixo i per això no em surt *gaire bé*  *quan* vindràs / *quant* val?  va *tan* de pressa, és *tan* ràpid!  m’agrada *tant* que hi hagi *tants* arbres! és *tan* sorollós, fa *tant (de)* soroll... |